  Туспуктӥз Максим Егоров Элина Кумачёва Али соослы дасяськон ужъёс мыно. Транспортъя но сюрес хозяйствоя министр Алексей Горбачев верамъя, бадӟым люкетэз контрактъёс гожтэмын ни, но подрядчикъёслэн кысык вакытлы тыро-пыдо дасяськыны дырзы вань на. Сюресъёс вылэ соос потозы куазь тупатскемъя. Валля арын ужъёсты 27-тӥ апреле кутскыны луиз вал, кылем арын — 20тӥ апреле. — Лэсьтӥськон материалъёсты басьтӥськом тодмо поставщикъёслэсь гинэ, — шуиз «Удмуртавтодорысь» валтӥсь специалист Дмитрий Бушмакин. — Кылсярысь, ПГС, ЩПГС, луо ворттӥськом Уралысь, корт — Ульяновскысь, битум — Новокуйбышевскысь, щебень — Пермьысь. Вань материалъёсты тыро-пыдо эскериськом лабораториын, ужаськом ГОСТ-ъя. Нимысьтыз саклык висъяське техникаез дасянлы но, та вакытэ радъясько техосмотръёс.  